གུས་བས་བསམ་ན།ལྗང་བུ་ལགས་ཀྱི་སྙན་གྲགས་རྒྱས་ས་གཙོ་བོ་དེ་ཁོང་གི་བྲིས་རྩོམ་ཁག་ལ་བརྟེན་ནས་རེད་།བོད་ཕྱི་ནང་གཉིས་ན་ཁོང་གི་བྲིས་རྩོམ་ཁག་ལ་གདེང་འཇོག་ཆེན་པོ་འདུགདཔེར་ན།བོད་ནང་གི་མཆོད་མེ་དྲ་བ་རུ་།བོད་རིགས་ན་གཞོན་རྩོམ་འབྲི་བ་སྐྱབས་ཆེན་བདེ་གྲོལ་གྱིས།རང་ཉིད་ཆེས་དགའ་སའི་བོད་ཀྱི་རྩོམ་པ་པོའི་མིང་གི་ཁོངས་སུ་ལྗང་བུ་ལགས་ཀྱི་མིང་བཏོན་འདུགད་དུང་།ལྗང་བུའི་དགེ་རྒན་བྱས་མྱོང་ཞིང་དོན་གྲུབ་རྒྱལ་གྱི་སློབ་གྲོགས་བྱས་མྱོང་མཁན་བོད་པ་མཁས་དབང་ཞིག་གིས།གུས་བར་འདི་འདྲ་ཞིག་གསུངས་མྱོང་།དོན་གྲུབ་རྒྱལ་དང་དོན་གྲུབ་དབང་འབུམ་གཉིས་ཀྱི་ལང་ཚོའི་རྦབ་ཆུ་དེ་སྦྲང་ཆར་དུ་བཏབས་པ་དང་པོ་ཡིན་རུང་།ལྗང་བུ་ལགས་ནས་དེའི་སྔོན་ནས་རང་མོས་སྙན་ངག་འགའ་བྲིས་འདུག་ཟེར་།